

**ประกาศเทศบาลตำบลหินตก**

**เรื่อง มาตรฐานทางคุณธรรมและจริยธรรม**

**ของพนักงานเทศบาล  และลูกจ้าง  เทศบาลตำบลหินตก**

                อนุสนธิจากคณะกรรมการมาตรฐานการบริหารงานบุคคลส่วนท้องถิ่น (ก.ถ.)  ได้กำหนดมาตรฐานทางคุณธรรมและจริยธรรมของข้าราชการ  พนักงาน  และลูกจ้างขององค์กรปกครองส่วนท้องถิ่น  ซึ่งได้ประมวลขึ้นจากข้อเสนอแนะของผู้บริหารท้องถิ่น  สมาชิกสภาเทศบาล  ข้าราชการ  หรือพนักงานส่วนท้องถิ่น  ลูกจ้างในองค์กรปกครองส่วนท้องถิ่น  และประชาชนผู้รับบริการจากองค์กรปกครองส่วนท้องถิ่น โดยมีวัตถุประสงค์เพื่อใช้เป็นหลักการและแนวทางปฏิบัติให้ข้าราชการหรือพนักงานส่วนท้องถิ่น  และลูกจ้างขององค์กรปกครองส่วนท้องถิ่นโดยทั่วไป  ใช้ยึดถือปฏิบัติเป็นเครื่องกำกับความประพฤติ  ได้แก่

๑. พึงดำรงตนให้ตั้งมั่นอยู่ในศีลธรรม  ปฏิบัติหน้าที่ด้วยความซื่อสัตย์  สุจริต  เสียสละและมีความรับผิดชอบ

๒. พึงปฏิบัติหน้าที่อย่างเปิดเผย  โปร่งใส  พร้อมให้ตรวจสอบ

๓. พึงปฏิบัติบริการด้วยความเสมอภาค  สะดวก  รวดเร็ว  มีอัธยาศัยไมตรี  โดยยึดประโยชน์ของประชาชนเป็นหลัก

๔. พึงปฏิบัติหน้าที่โดยยึดผลลัพธ์ของงานอย่างคุ้มค่า

๕. พึงพัฒนาทักษะ  ความรู้  ความสามารถ  และตนเองให้ทันสมัยอยู่เสมอ

เทศบาลตำบลหินตก  ขอประกาศให้มาตรฐานทั้ง  ๕  ประการดังกล่าวข้างต้น  เป็น

**“มาตรฐานทางคุณธรรมและจริยธรรมของพนักงานเทศบาล และลูกจ้างของเทศบาลตำบลหินตก”**ด้วย

ประกาศ  ณ วันที่  1  กันยายน  ๒๕๕7

สมศักดิ์ กิตติอุดมพร

(นายสมศักดิ์ กิตติอุดมพร)

ปลัดเทศบาลตำบลหินตก ปฏิบัติหน้าที่

นายกเทศมนตรีตำบลหินตก